Ainhoa Tirapu

Ainhoa Tirapu de Goñi (Iruñea, Nafarroa Garaia, 1984ko irailaren 4a) futbolaria da. Atezain jokatu du. Soiltasuna eta seriotasuna izan dira Tirapuren ezaugarri nagusiak ate azpian, bere taldekideei ziurtasuna emanez.

Biografia 
Kimikan lizentziaduna da eta Toxikologian Masterra du.

Futbolean, hamar urte zituela hasi zen Barañaingo Lagunak areto-futbol taldean.
Badajozko Puebla taldean denboraldi bat egin eta gero, 20 urte zituela, 2005-2006ko denboraldian ailegatu zen Athletic-era. Bertan hamabost denboraldi egin ondoren, 2020an agurra eman zion bere karrerari. Futbolari gisa 358 partida ofizial jokatu zituen Espainiako selekzioarekin 46 partida 2015era arte, 2013ko Eurokopa eta 2015eko Munduko Txapelketa.

AFE Emakume Futbolarien Elkarteko presidenteordea izan da. Emakumeen futbolak lortutako lehen hitzarmenaren negoziazio mahaian jokalarien bozeramaile izan zen. Euskal selekzioaren ofizialtasunaren aldeko aldarrikapenean ere izandakoa da.

Kirol ibilbidea 
 Lagunak (2004-2005)
 Puebla (2004-2005)
 Athletic Club (2005-)

Palmaresa 
 2006-07ko Superliga

 Athletic Clubekin partida gehien jokatu duten 10 nesken artean dago (2020-04-03)

Liburuak

Autobiografiak 
 Bizitza eskukadaka (2019). Miren Rubio Iturria kazetariaren laguntzaz idatzia.

Erreferentziak

Kanpo estekak 
  Ainhoa Tirapu de Goñi
 Ainhoa Tirapuri elkarrizketa BERRIA egunkarian (2020.04.30) "Denboraldi-aurrean erabaki nuen hau zela nire azken sasoia"

Nafarroa Garaiko emakume futbolariak
Euskal Herriko futbol atezainak
Iruñeko kirolariak
Euskal Herriko selekzioan jokatutako futbolariak
Athleticeko futbolariak (emakumezkoen taldea)